stanford-oval/wikipedia huggingface dataset:
TERF
טביעת המונח ושימוש

בשנת 2008, הבלוגרית הפמיניסטית-רדיקלית הסיסג'נדרית ויו סמית' העלתה את הפופולריות של המונח כצורת קיצור באינטרנט. הוא שימש לתיאור מיעוט של פמיניסטיות המאמצות סנטימנטים הנחשבים טרנספוביים.
טביעת המונח "TERF" מיוחסת לסמית', בשל פוסט שכתבה בבלוג בתגובה למדיניות של פסטיבל המוזיקה של נשות מישיגן (אנ'), שמנע כניסה מנשים טרנסיות. היא כתבה כי היא פוסלת את ההתיישרות של כל הפמיניסטיות הרדיקליות עם "פעילות הפמיניזם הרדיקלי מדיר-הטרנסיות (TERF)". בריאיון לאתר The TransAdvocate בשנת 2014 אמרה סמית' שהמונח נועד להיות הבחנה נייטרלית בין תת-קבוצות: זו המכלילה וזו המדירה.
בעוד שבתחילה סמית' השתמשה במילה "TERF" עבור סוג מסוים של פמיניסטיות שעליהן אמרה ש"אינן מוכנות להכיר בנשים טרנסיות כאחיות", היא ציינה כי המונח קיבל קונוטציות נוספות, וכי לעיתים "נעשה בו שימוש כנשק" גם על ידי הקבוצה המכלילה [טרנסיות כנשים] וגם על ידי המדירה. אף על פי שהמונח שנוי במחלוקת, הוא הפך מאז לחלק מתשתית השיח הפמיניסטי העכשווי.
במאמרה משנת 2019 ב"ניו יורק טיימס", ציינה התאורטיקנית הפמיניסטית סופי לואיס כי המונח "TERF" הפך ל"שם כולל לכל הפמיניסטיות האנטי-טרנסג'נדריות, לא משנה אם הן רדיקליות". אדי מילר, במאמר לאתר "דה אאוטליין", אמר כי המונח מתייחס ל"רוב האנשים המצדדים במדיניות מדירת-טרנסיות המצייתת ל'היגיון TERF' מסוים, לא משנה אם הם מעורבים בפמיניזם רדיקלי".
התנגדות למונח

פמיניסטיות המתוארות כטֶרְפִיות בדרך כלל מתנגדות למונח ולעיתים מגדירות את עצמן כ"ביקורתיות לגבי מגדר" (gender critical), ענף בפמיניזם הרדיקלי המאופיין בספקנות לגבי מגדר, טוען כי זהות מגדרית נוצרת כתוצאה מסוציאליזציה וכי מין האדם אינו ניתן לשינוי. בעלת הטור הבריטית שרה דיטום כתבה בשנת 2017 כי "הרף לכינוי 'TERF' נמוך להפליא".
חלק מהפמיניסטיות שמגדירות את עצמן כ"ביקורתיות לגבי מגדר" טוענות כי אי-אפשר לתאר אותן במדויק כ-"trans-exclusionary" (מדירות טרנסים) משום שהן מכלילות גברים טרנסים כגברים. לעיתים קרובות, פמיניסטיות אלו מתייחסות לגברים טרנסים כנשים. במאמר לעיתון Socialist Worker, הפמיניסטיות האמריקאיות דנאל ויילדר וקורי וסטינג כתבו כי עמדה זו היא "פלגנית וסותרת" וכי היא מייצגת "אידאולוגיה טרנסמיזוגנית".
במאמר משנת 2015, החוקרת הפמיניסטית האמריקאית בוני ג'יי מוריס טענה כי "TERF" היה בתחילה מונח אנליטי לגיטימי אך התפתח במהרה למילה מכפישה המקושרת עם עלבונות סקסיסטיים. היא תיארה את המילה כ"סמל של המתחים הלא-פתורים בין פלגי ה-L (לסביות) וה-T (טרנסים) של קהילת הלהט"ב שלנו" וקראה לחוקרים ועיתונאים להפסיק את השימוש בה.
העיתונאית הבריטית קתרין בנט תיארה את המילה כ"כלי בריוני" ש"כבר הצליח לדכא את השיח ואולי אפילו את המחקר".
הסופרת הפמיניסטית הבריטית קלייר הוקן טוענת כי המילה משמשת לעיתים קרובות ב"רטוריקה אלימה". הוקן מוסיפה כי שפה מסוג זה משמשת ל"דה-הומניזציה של נשים", לרוב לסביות. הפסיכולוג הקליני והסוציולוג הרפואי הבריטי דייוויד פילגרים טוען כי משפטים כדוגמת "Kill a TERF!" או "Punch a TERF!" גם נכתבים על ידי טרולים ברשת וכי היו מקרים אחרים של אלימות המכוונת לנשים שתויגו כטֶרְפִיות.
בשנת 2018, הקבוצה הפרלמנטרית הכלל-מפלגתית (APPG) בבריטניה בנושא פשעי שנאה קיבלה מספר פניות שהצביעו על מתיחות גבוהה בין פעילי טרנס לבין קבוצות פמיניסטיות המתנגדות לחקיקה בנושא זכויות טרנסג'נדרים, כאשר שני הצדדים מפרטים מקרים של שימוש בשפה קיצונית או פוגענית. הדו"ח ציין כי חלק מהנשים הגישו תלונות בטענה כי "נשים המתנגדות להכללת נשים טרנסיות כנשים, מותקפות הן ברשת והן ברחוב, תוך שימוש במונח 'trans-exclusionary radical feminist' או 'TERF', כביטוי של גידוף".
ויכוח על פוגעניות המונח

על פי רוב, האנשים אליהם מופנית המילה "TERF" מאפיינים אותה בתור כינוי גנאי או הסתה. במסגרת סדרת מאמרים מאת הציבור בנושא "זהויות טרנסג'נדריות" ביולי 2018, דרש המגזין הבריטי "האקונומיסט" ממחברי המאמרים "להימנע משימוש בהשמצות כלשהן, כולל TERF", וקבע כי המילה משמשת לניסיון להשתיק דעות ולעיתים להסית לאלימות.
ורוניקה אייבי (שמה בעבר רייצ'ל מקינון), פעילה למען זכויות טרנסג'נדרים ופרופסורית לפילוסופיה של הלשון, כינתה את הרעיון שהמילה מהווה מילת גנאי "אבסורדי", והסבירה שרק מפני שניתן להשתמש במילה בצורה מזלזלת כלפי נשים, אין זה אומר שהיא מילת גנאי באופן כללי.
באוגוסט 2018, שבעה פילוסופים בריטים כתבו באתר Daily Nous כי שני מאמרים מאת רייצ'ל מקינון וג'ייסון סטנלי שפורסמו בכתב העת Philosophy and Phenomenological Research נרמלו את המונח. הם תיארו את המונח כ"השמצה במקרה הרע והעלבה במקרה הטוב", וטענו כי נעשה בו שימוש כדי להשמיץ את אלה "שאינם מסכימים עם הנרטיב הדומיננטי בסוגיות טרנס". בתגובה, ארנסט סוסה, העורך הראשי של כתב העת, הצהיר כי חוקרים שהתייעצו עם כתב העת יעצו כי המונח עלול להפוך למילת גנאי בשלב כלשהו, אך השימוש הקיים בו כמונח של השמצה בהקשרים מסוימים לא אומר שלא ניתן להשתמש בו באופן תיאורי.
במאמר משנת 2020 שפורסם בכתב העת Grazer Philosophische Studien, הבלשנים כריסטופר דייוויס ואלין מקרידי טוענים כי שלוש תכונות הופכות מונח למילת גנאי: עליו להיחשב משפיל כלפי קבוצה מסוימת, יש להשתמש בו כדי להכניע אותם במבנה כלשהו של יחסי כוחות, ואת הקבוצה המוכפשת יש להגדיר על ידי מאפיין מהותי. דייוויס ומקרידי כותבים כי המונח "TERF" עומד בתנאי הראשון, לא עומד בתנאי השלישי, וכי התנאי השני הוא שנוי במחלוקת, בכך שהוא תלוי באופן בו כל קבוצה רואה את עצמה ביחס לקבוצה השנייה.
הסופרת אנדריאה לונג צ'ו מתארת את הטענה כי "TERF" היא מילת גנאי כ"התמרמרות שהייתה מתחת לכל בוז אם היא לא הייתה נכונה, במובן שכל השמות הנרדפים ל"צר אופקים" נועדו להשמיץ".
הפילוסופית הפמיניסטית טליה מיי בטצ'ר טוענת כי לא משנה אם המונח נחשב בדיוק לכינוי גנאי, הוא "לפחות הפך לפוגעני עבור אלו שהמונח מכוון אליהן" וש"יש להיזהר בשימוש במונח כאשר רוצים לקיים שיחה אשר הצדדים בה נמצאים במחלוקת עמוקה".
בדומה לתיאור של "TERF" כמילת גנאי, חלק מהאנשים ה"ביקורתיים לגבי מגדר" טוענים גם שהמונח "סיס" נחשב למילת גנאי.
בשנת 2018, הקבוצה הפרלמנטרית הכלל-מפלגתית (APPG) בבריטניה בנושא פשעי שנאה ציינה כי לגבי איומי אלימות שכללו שימוש במונח, "יהיה קשה לדווח על כך בהצלחה כדברי שטנה מכיוון שלא ברור לחלוטין אם הגידוף מתייחס ללסביות... או נשים" (אם הוא מתייחס ללסביות, זה יכול להיחשב פשע שנאה).
אדריאן וילארט

| --- | --- |

 לידה:  1480? Rumbeke, בלגיה 
 פטירה:  7 בדצמבר 1562 (בגיל 82 בערך) ונציה, הרפובליקה של ונציה 
 מוקד פעילות:  פרארה, ונציה 
 תקופת הפעילות:  מ-1515 
 סוגה:  מוזיקה קלאסית 
 שפה מועדפת:  הולנדית 
 
אדריאן וילארט (צרפתית: Adrian Willaert;  סביבות 1490 -7 בדצמבר 1562) היה מלחין פלמי מתקופת הרנסאנס ומייסד האסכולה הוונציאנית. וילארט היה בין מייצגיו המובהקים ביותר של דור המלחינים הצפוניים, שעברו לאיטליה והעבירו לשם את הסגנון הפוליפוני הפרנקו-פלמי.
חייו

וילארט נולד כנראה בברוז', אם כי מקור משני גורס את רולר כמקום הולדתו. לדברי תלמידו, חוקר המוזיקה הנודע בשלהי המאה ה-16, ג'וזפו צארלינו, וילארט נסע לפריז בכוונה ללמוד משפטים, אבל שינה את דעתו והחליט ללמוד מוזיקה. בפריז פגש את ז'אן מוטון, המלחין הראשי של הקאפלה המלכותית הצרפתית בן עירו ושותף לסגנונו של ז'וסקן דה פרה, והיה לתלמידו.
בסביבות 1515 יצא וילארט בפעם הראשונה לרומא. אנקדוטה ששרדה מאז מצביעה על כישרונו של המלחין הצעיר: וילארט הופתע לשמוע את מקהלת הקאפלה האפיפיורית שרה אחת מיצירותיו הוא, ככל הנראה המוטט לשישה קולות Verbum bonum et suave. הפתעתו גברה עוד כשנודע לו, שאנשי המקהלה סבורים כי המוטט נכתב על ידי ז'וסקן דה פרה, מלחין מפורסם הרבה יותר. כשהסביר לזמרים את טעותם והבהיר להם כי הוא המחבר - סירבו לשיר שוב את המוטט. ואכן, סגנונו המוקדם של וילארט דומה מאוד לזה של ז'וסקן, בפוליפוניה חלקה, קולות מאוזנים ושימוש תכוף באימיטאציה.
ביולי 1515 התקבל וילארט לשירות החשמן איפוליטו הראשון ד'אסטה מפרארה. איפוליטו הרבה במסעות, וסביר להניח, שווילארט נלווה אליו למקומות שונים, ביניהם הונגריה, שם התגורר כנראה משנת 1517 עד 1519. כשאיפוליטו מת ב-1520, נכנס וילארט לשירותו של הדוכס אלפונסו מפרארה. ב-1522 כיהן וילארט במקהלת החצר של הדוכס אלפונסו; הוא נשאר שם עד 1525, אז מלמדות הרשומות על עבודתו אצל איפוליטו השני ד'אסטה במילאנו.
מינויו החשוב ביותר של וילארט, מהחשובים ביותר שהיסטוריה המוזיקלית של הרנסאנס, היה למנצח המקהלה של קתדרלת סאן מארקו בוונציה. המוזיקה קפאה על שמריה בניהול קודמו בתפקיד, פייטרו די פוסיס, אבל מצב זה עמד להשתנות.
מאז מינויו בשנת 1527 עד למותו ב-1562 התמיד בתפקידו בסאן מארקו. מלחינים באו מכל רחבי אירופה ללמוד אצלו ואמות המידה שלו היו גבוהות הן בתחום השירה והן בקומפוזיציה. בתקופת עבודתו הקודמת אצל הדוכס מפרארה השיג מספר רב של קשרים וידידים בעלי השפעה במקומות שונים באירופה, ביניהם משפחת ספורצה במילאנו; אין ספק שקשרים אלה עזרו להפצת המוניטין שלו וכתוצאה מכך לייבוא מוזיקאים מארצות נכר אל צפון איטליה. ברשומות החצר של פרארה מתייחסים אל וילארט בתואר "אדריאנו קאנטורה".
סגנון והשפעה במוזיקה

וילארט היה בין המלחינים הרבגוניים ביותר של הרנסאנס, שכתב מוזיקה כמעט בכל סגנון וצורה קיימים. בכוח אישיותו, ובזכות עמדתו המרכזית כמאסטרו די קאפלה של סאן מארקו, היה למוזיקאי בעל ההשפעה הגדולה ביותר באירופה בין מות ז'וסקן לזמנו של ג'ובאני פלסטרינה.
לדברי ג'וזפה צארלינו, שכתב בהמשך המאה ה-16, וילארט ממציא הסגנון האנטיפונאלי, שממנו התפתח הסגנון הפוליכוראלי של האסכולה הוונציאנית. הודות למציאותם של שני יציעי מקהלה, אחד מכל צד של המזבח הראשי בסאן מארקו, מצוידים כל אחד בעוגב משלו, יכול היה וילארט לחלק את המקהלה לשני פלגים ולהשתמש בהם אם אנטיפונאלית, כהד זו לזו, ואם בו-זמנית. עכשיו חיבר וביצע מזמורי תהילים ויצירות אחרות לשתי מקהלות (קורי ספצאטי) מתחלפות לסירוגין. החידוש הזה התקבל בהצלחה מיידית והשפיע מאוד על התפתחות השיטה החדשה. ב-1550 חיבר את Salmi spezzati, מוזיקה אנטיפונאלית למזמורי התהילים, שנחשבה על ידי אחדים בטעות ליצירה הפוליכוראלית הראשונה של האסכולה הוונציאנית.
אף כי מחקר עדכני מלמד, כי וילארט לא היה הראשון להשתמש בשיטה האנטיפונאלית, או הפוליכוראלית - דומיניק פינו נקט בה לפני וילארט, ויוהנס מרטיני השתמש בה כבר בסוף המאה ה-15 - יצירותיו הפוליכוראליות של וילארט היו הראשונות לזכות לפרסום ולחיקוי נרחב.
מעמדו הנישא של וילארט כמורה לא נפל ממעמדו כמלחין. בין תלמידיו היו צ'יפריאנו דה רורה, יורש מקומו בסאן מארקו; קוסטאנצו פורטה; פרנצ'סקו דלה ויולה; ג'וזפו צארלינו; ג'ירולאמו פאראבוסקו; ושני המלחינים לבית גבריאלי, אנדריאה וג'ובאני. מחבורה זו צמח מה שנודע בהמשך בשם האסכולה הוונציאנית, שהשפעתה על התמורה הסגנונית, שציינה את ראשית תקופת הבארוק, הייתה ברורה ומכרעת. וילארט הניח מספר רב של חיבורים מוזיקליים - 8 מיסות, מעל 50 מזמורי תפילה ותהילים, יותר מ-150 מוטטים, כ-60 שאנסונים צרפתיים ויותר מ-70 מדריגלים וכמה ריצ'רקארי איטלקיים.
לקריאה נוספת

"Adrian Willaert", The New Grove Dictionary of Music and Musicians, ed. Stanley Sadie, London: Macmillan, 1980. ISBN 1-56159-174-2"
Gustave Reese, Music in the Renaissance, New York: W.W. Norton & Co., 1954. ISBN 0-393-09530-4
Harold Gleason and Warren Becker, Music in the Middle Ages and Renaissance, Bloomington, Indiana: Frangipani, 1986. ISBN 0-89917-034-X
הערות שוליים

↑  Lewis Lockwood, Giulio Lockwood. "Adrian Willaert 1. Early career and Ferrarese service.", Grove Music Online, ed. L. Macy
| --- | --- |
בקרת זהויות :  NLI: 987007270085305171  PLWABN: 9810690626205606  BNE: XX1188749  BnF: cb13901166k (data)  CANTIC: a10450300  CiNii: DA06780412  GND: 118771957  ICCU: CFIV037883  ISNI: 0000 0001 2092 1059  LCCN: n81140117  MusicBrainz: 48a4c3b0-69d2-4d92-a2d7-61d0e33fdf02  NDL: 01071239  NKC: xx0022103  NTA: 071717315  SELIBR: 210141  SNAC: w67d3rqs  SUDOC: 068998856  Trove: 1017185  VIAF: 14959955   WorldCat (עם VIAF): 14959955
אגם מיוואטן

| --- | --- |
מיוואטן, מבט ממערב פארק לאומי הופדי
מיוואטן, מבט ממערב פארק לאומי הופדי
 מידע כללי
 מיקום:  איסלנד איסלנד
 סוג:  עשיר בחומר אורגני
 מידות
 שטח:  37 קמ"ר
 גובה:  288 מטר מעל לפני הים
 עומק מרבי:  4.5 מטר
 ‏עומק ממוצע:  2.5 מטר
 מידע נוסף
 מקור לנהר:  לקסה
 מדינות באגן הניקוז:  איסלנד 
 איים:  למעלה מ-50
 קואורדינטות:  65°36′N 17°00′W﻿ / ﻿65.600°N 17.000°W﻿ / 65.600; -17.000
  (למפת איסלנד מוגדלת) רייקיאוויק אקוריירי קפלאוויק אקרנס איסאפיירד'ור סאוד'אורקרוקור איילססטאד'יר סלפוסמיוואטן(למפת איסלנד רגילה) רייקיאוויק אקוריירי קפלאוויק אקרנס איסאפיירד'ור סאוד'אורקרוקור איילססטאד'יר סלפוסמיוואטן
 
אגם מיוואטן (באיסלנדית: Mývatn) הוא אגם רדוד ועשיר בחומר אורגני הממוקם באזור של פעילות געשית בצפון איסלנד, לא רחוק מהר הגעש קרפלה. האגם וסביבתו הביצתית עשירים במיוחד בעופות מים, בעיקר ברווזים. האגם נוצר על ידי התפרצות געשית שבמהלכה נפלטה כמות גדולה של לבה בזלתית לפני כ-2,300 שנים, והנוף שמסביבו נשלט על ידי תוואי שטח געשיים, כולל עמודי לבה ופתחי אוורור חסרי שורשים (pseudocraters), התפרצויות בוץ חם וקיטור. שפכי נהר הלקסה ידועים במדגה העשיר שלהם הכולל טרוטה וסלמון.
שמו של האגם באיסלנדית מורכב מ-mý ("יתוש") ו-vatn ("אגם"); קרי - האגם של יבחושים. והוא נובע מהמספרים העצומים של זבובים (ברחשים) שאפשר למצוא בו בקיץ.[דרושה הבהרה] אקלים האזור הוא מתון יחסית לאיסלנד והטמפרטורה הממוצעת נעה בין 0.2- (בינואר) ל-10.2 (ביולי) מעלות צלזיוס.
השם מיוואטן משמש לעיתים לא רק לאגם, אלא לכל האזור. הנהר לקסה, האגם מיוואטן ומקווי המים המקיפים אותם מוגנים כשמורת טבע (אזור שימור טבע מיוואטן-לקסה) החל משנת 1974.
מאז שנת 2000, מתקיים בקיץ מרתון סביב האגם.
עופות מים

האגם ניזון מהחומר מזין מעיינים עשיר ויש לו שפע גבוה של ימשושים (Chironomidae) ודפנאים (Cladocera) המהווים אספקת מזון אטרקטיבית לברווזים. שלושה עשר מיני ברווזים מקננים באזור ובסה"כ יש באגם ובסביבתו למעלה מ-115 מיני עופות.
הרכב מיני הברווזים הוא ייחודי בתערובת של אלמנטים האירו-אסייתים וצפון אמריקאיים ושל מינים סאב ארקטיים וארקטיים. רוב הברווזים הם עופות נודדים, שמגיעים בסוף אפריל - תחילת מאי מצפון מערב אירופה. הנפוץ ביותר הוא צולל מצויץ, שהיגר לאיסלנד בסוף המאה ה-19 וצולל ימי שהוא מין הברווז השכיח ביותר.
מינים נפוצים אחרים כוללים את עבראש איסלנדי (Bucephala islandica), מרגון  בינוני, ברכיות, ברווזים אפורים, קטיפנית שחורה (Melanitta nigra), ברווז קרח ושרשיר. ביציאת נהר לקסה יש מושבה צפופה של ברווזי איסלנדיים ויש מושבה גדולה של אדריות בשפך הנהר נמצא כ-50 קילומטרי מאגם מיוואטן. עבראש איסלנדי הוא מיוחד בהיותו רק הברווז הצפון האמריקאי היחידי באזור (ואיסלנד בכללותו). האוכלוסייה של כ-2,000 ציפורים מסתמכת כולו על בית הגידול המסופק על ידי מערכת מי מיוואטן-לקסה ושדות הלבה המקיפים אותה. רוב העבראש חורפים באזור, בשל האזורים החופשיים מקרח בשל המעיינות (הן החמים והן הקרים) ובשל זרם הנהר החזק. מין זה הוא מקונן בחורים ובעוד שבצפון אמריקה החורים נעשים בעץ הרי במיוואטן הקן נמצא בחללים בלבה. קני הברווזים האחרים נמצאים באיים הרבים באגם ובביצות בסביבה. ישנה מסורת ארוכה של שימוש בביצי ברווז בחוות המקומיות, שלפי הכללים המסורתיים מחייבת השארת לפחות 4 ביצים בקן.
עופות מים נפוצים אחרים כוללים טבלן לבן-לחיים, שחיינית צרת-מקור, צוללן צפוני גדול (Gavia immer), צוללן אדום-גרון, ברבור שר.
מצב עופות המים נמצא במעקב מדי שנה מאז 1975 על ידי התחנה לחקר מיוואטן.
הרמה המקיפה את מיוואטן. במרחק הם Gæsafjöll (882 מטר, משמאל), קרפלה (818 מטר, מרכז שמאל), מאחורי Vindbelgur הכהה (529 מ'), הוורפג'ייל (לוע הר געש במרכז), Búrfell (953 מ', מרכז ימין), ו-Bláfjall (1222 מ', בימין)
צמחים

אגם מיוואטן הוא אחד המקומות הבודדים בעולם שגדל בו מרימו בול (Aegagropila linnaei), מין של אצות ירוקיות (Chlorophyta).
ראו גם

גריוטגיה
לקריאה נוספת

Einarsson, Á., Stefánsdóttir, G., Jóhannesson, H., Ólafsson, J.S., Gíslason, G.M., Wakana, I., Gudbergsson, G. and Gardarsson, A. 2004. The ecology of Lake Mývatn and the River Laxá: variation in space and time. Aquatic Ecology 38: 317-348.
Gardarsson, A. and Einarsson, Á. eds. 1991. Náttúra Mývatns. Hið íslenska Náttúrufræðifélag, Reykjavík. 372 pp. (in Icelandic)
Gardarsson, A. and Einarsson, Á. 2000. Monitoring waterfowl at Mývatn, Iceland. Pp. 3–20 in F.A. Comin, J.A. Herrera-Silveira and J.Ramirez-Ramirez (eds.): Limnology and Aquatic birds. Monitoring, Modelling and Management. Universidad Autonoma de Yucatán, Mérida, Yucatán, Mexico.
Gíslason, G.M. 1994. River management in cold regions: a case study of the River Laxá, North Iceland. Pp. 464–483 in: The Rivers Handbook. Hydrological and Ecological Principles. Vol. 2. Eds. P. Calow & G.E. Petts. Blackwell, Oxford. 483 pp.
Jónasson, P.M. ed. 1979. Ecology of Eutrophic, Subarctic Lake Mývatn and the River Laxá. Oikos 32.
פנורמה של מיוואטן מהעיירה סקוטוסטאדיר (Skútustaðir), נובמבר 2007
מכתש הוורפג'ייל, מרכז מזרח מיוואטן
אי לבה באגם מיוואטן
אוליבר הארט

| --- | --- |

 לידה:  9 באוקטובר 1948 (בן 75) לונדון, הממלכה המאוחדת 
 שם לידה:  Oliver Simon D'Arcy Hart 
 ענף מדעי:  ניתוח כלכלי של המשפט 
 מקום מגורים:  קיימברידג' 
 מקום לימודים:  אוניברסיטת פרינסטון  אוניברסיטת ווריק  קינגס קולג' 
 מנחה לדוקטורט:  מייקל רוטשילד 
 מוסדות:  אוניברסיטת הרווארד  בית הספר לכלכלה של לונדון  המכון הטכנולוגי של מסצ'וסטס 
 תלמידי דוקטורט:  Asim Ijaz Khwaja, דייוויד שארפשטיין, Rohan Pitchford, Andrew Richard Myers, Jeffrey Zwiebel, Cong Minh Trinh, Luis C. Corchón, Daisuke Hirata, Catherine Barrera, Patrick Bolton, ג'רמי ס' שטיין, Luigi Zingales, לואיג'י זינגלס, Steven Tadelis, ריצ'רד הולדן, Giacomo Bonanno 
 פרסים והוקרה:  פרס נובל לכלכלה (2016)  עמית החברה האקונומטרית (1979)  Clarivate Citation Laureates (2006)  מלגת גוגנהיים  הרצאת פישר-שולץ  עמית האקדמיה האמריקאית לאמנויות ולמדעים 
 
אוליבר סימון ד'ארסי הארט (באנגלית: Oliver Simon D'Arcy Hart; נולד ב-9 באוקטובר 1948) הוא כלכלן יהודי-אמריקאי יליד בריטניה, פרופסור לכלכלה באוניברסיטת הרווארד וחתן פרס נובל לכלכלה לשנת 2016.
חייו

הארט נולד בבריטניה להורים יהודים, פיליפ ד'ארסי הארט, חוקר בתחום הרפואה, ורות מאייר, גינקולוגית. אביו היה ממשפחת אצולה, נינו של סמואל מונטגיו.
הארט קיבל תואר ראשון במתמטיקה מקינגס קולג', קיימברידג', ב-1969. את התואר השני בכלכלה קיבל ב-1972 מאוניברסיטת וורוויק, ואת הדוקטורט עשה באוניברסיטת פרינסטון ב-1974. לאחר קבלת הדוקטורט חזר ללונדון, לימד בצ'רצ'יל קולג', קיימברידג', ולאחר מכן כיהן כפרופסור בבית הספר לכלכלה של לונדון. ב-1984 חזר לארצות הברית ולימד במכון הטכנולוגי של מסצ'וסטס, ומ-1993 כפרופסור באוניברסיטת הרווארד. בין 2000 ל-2003 כיהן כראש המחלקה לכלכלה באוניברסיטת הרווארד.
הארט הוא חבר האקדמיה האמריקאית לאמנויות ולמדעים, החברה האקונומטרית, האגודה האמריקאית למימון (American Finance Association), האקדמיה הבריטית, ושל האקדמיה הלאומית למדעים של ארצות הברית.
את פרס נובל בכלכלה לשנת 2016 קיבל במשותף עם בנגט הולמסטרום בגין מחקריהם בתורת החוזים.
אוליבר הארדי

| --- | --- |

הארדי, 1938
 לידה:  18 בינואר 1892 הארלם, ארצות הברית 
 פטירה:  7 באוגוסט 1957 (בגיל 65) הוליווד, ארצות הברית 
 מקום קבורה:  בית הקברות ולהאלה ממוריאל פארק 
 שם במה:  "השמן"
 שם לידה:  Oliver Norvell Hardy 
 סוגה מועדפת:  קומדיה
 מדינה:  ארצות הברית 
 תקופת הפעילות:  מ-1914 
 מקום לימודים:  יאנג האריס קולג'  הקולג' הצבאי של ג'ורג'יה 
 בן או בת זוג:  Myrtle Reeves  Virginia Lucille Jones  Madelyn Saloshin 
 פרסים והוקרה:  כוכב בשדרת הכוכבים בהוליווד 
 http://www.laurel-and-hardy.com/
 פרופיל ב-IMDb
 חתימה:   
 
אוליבר הארדי (באנגלית: Oliver Hardy;‏ 18 בינואר 1892 – 7 באוגוסט 1957) היה שחקן קולנוע. "השמן" מהצמד המפורסם לורל והארדי ("השמן והרזה").
הסרט הראשון בכיכובו של הארדי מ-1914 נקרא Outwitting Dad. הארדי הופיע ביותר מ-250 סרטים (רק חלקם באורך מלא).
נפטר ב-7 באוגוסט 1957. הארדי היה נשוי שלוש פעמים ולא היו לו ילדים.
ראו גם

השמן והרזה (סרט)
אולימפיה סנואו

אולימפיה ג'ין סנואו (באנגלית: Olympia Jean Snowe; נולדה ב-21 בפברואר 1947) היא אשת עסקים ופוליטיקאית אמריקאית שכיהנה כחברת הסנאט של ארצות הברית מטעם מדינת מיין. סנואו, חברת המפלגה הרפובליקנית, נודעה באופן נרחב בשל יכולתה להשפיע על תוצאות של הצבעות צמודות, ובפרט בשאלת סיום פיליבסטרים. ב-2006 דורגה בידי טיים מגזין כאחת מהסנאטורים הטובים ביותר באמריקה. סנואו הייתה ידועה בפשרנותה וברצונה ליצור שיתופי פעולה בין-מפלגתיים (bipartisanship). במשך כל שנות הקריירה שלה, היא נחשבה לאחת החברות המתונות ביותר בסנאט.
ב-28 בפברואר 2012 הודיעה סנואו כי לא תתמודד מחדש לסנאט בנובמבר, ופרשה לגמלאות עם סיום כהונתה השלישית ב-3 בינואר 2013. סנואו ציינה כי "מפלגתנות-יתר" (hyper-partisanship) הובילה לחוסר תפקוד של הקונגרס, וטענה כי זו הסיבה לפרישתה מהסנאט. סנואו היא עמיתה בכירה במרכז למדיניות דו-מפלגתית, ומכהנת כיו"ר הוועדה לרפורמות פוליטיות של המרכז.
הערות שוליים

↑  דייוויד בורנט, Olympia J. Snowe: The Caretaker, באתר טיים מגזין, 14 באפריל 2006 (באנגלית)
↑  Senate members who missed votes: 100th Congress, באתר וושינגטון פוסט, 2009 (באנגלית)
↑  יתר הסנאטורים היו בוב קייסי, סוזן קולינס, צ'אק גראסלי, קן סלזאר, הרב קוהל, ראס פיינגולד וג'ון באראסו.
↑  יצחק בן-חורין, ועדת הכספים בסנאט אישרה הרפורמה בבריאות, באתר ynet, 13 באוקטובר 2009
↑  סוזן דייוויס, Maine GOP Sen. Olympia Snowe won't seek re-election, באתר USA Today‏, 28 בפברואר 2012 (באנגלית)
| --- | --- |
בקרת זהויות :  NLI: 987007363300805171  GND: 1180778642  ISNI: 0000 0003 7423 6836  LCCN: n99037269  NKC: mzk2005279218  SNAC: w6b01xt7  US Congress: S000663  VIAF: 55944065   WorldCat (עם VIAF): 55944065
אוליבר הביסייד

| --- | --- |

אוליבר הביסייד
 לידה:  18 במאי 1850 קמדן טאון, הממלכה המאוחדת 
 פטירה:  3 בפברואר 1925 (בגיל 74) בית האבות מאונט סטוארט, הממלכה המאוחדת 
 ענף מדעי:  הנדסת חשמל, מתמטיקה ופיזיקה
 מקום מגורים:  אנגליה
 מקום קבורה:  בית הקברות פאיגנטון 
 פרסים והוקרה:  עמית החברה המלכותית  מדליית פאראדיי (1922)  Cedergren Medal (1924) 
 תרומות עיקריות
 פונקציית מדרגה, אנליזה וקטורית, התנגדות ריאקטיבית
 
אוליבר הביסייד (באנגלית: Oliver Heaviside‏; 18 במאי 1850 – 3 בפברואר 1925) היה מהנדס חשמל, מתמטיקאי ופיזיקאי אוטודידקטי אנגלי.
הביסייד השתמש במספרים מרוכבים לחקר מעגלים חשמליים, פיתח שיטות מתמטיות על מנת לפתור משוואות דיפרנציאליות (אחר כך נמצאו שקולות להתמרת לפלס), ניסח מחדש את משוואות מקסוול במונחים של חשמל, כוח מגנטי, ושטף, ופיתח באופן עצמאי את האנליזה הווקטורית. אף על פי שהיה בסכסוך עם הממסד המדעי למשך רוב חייו, שינה הביסייד את פני המתמטיקה והמדע.
אדוארדו (חיים)

| --- | --- |
אין תמונה חופשית
 לידה:  נובמבר 1952 ברזיל 
 פטירה:  13 במרץ 2010 (בגיל 57) אורלנדו, ארצות הברית 
 מדינה:  ישראל 
 השכלה:  אוניברסיטת ריירסון 
 מעסיק:  IBM 
 פרסים והוקרה:  עמית IBM 
 
אדוארדו (אד) קהאן (21 בנובמבר 1952 – 13 במרץ 2010) מילא שורת תפקידים בכירים בחברת IBM העולמית במשך 26 שנה. משנת 2005 החזיק בתואר IBM Fellow היוקרתי.
אד פיתח מתודולוגיות, סטנדרטים וכלים בתחומי הארכיטקטורה, הפיתוח ובחוויית משתמש הקצה. כמו כן, אד הוביל מחקרים ב- IBM Academy of Technology -האקדמיה לטכנולוגיה של יבמ, שמטרתה לבסס ולקדם את מעמדה של יבמ כמובילה טכנולוגית.
ביוגרפיה

אדוארדו (אד) קאהן נולד ב-21 בנובמבר 1952, בעיירה בדרום ברזיל. מתוך תפיסה ציונית עמוקה של הוריו, עזבה המשפחה את ברזיל בשנת 1961, ועלתה לישראל.
בהגעתם ארצה הקימו ההורים בית חרושת לגלידה בנתניה, אך עקב מיתון קשה אליו נכנסה ישראל המשפחה נאלצה לסגור את המפעל.
המשפחה עזבה את נתניה ונקלטה בקיבוץ עין חרוד איחוד. במטרה לקבל השכלה טכנולוגית איכותית, עזב אד את קיבוצו בגיל 14, ועבר לתל אביב ללמוד באורט סינגלובסקי, שם סיים בהצטיינות את לימודיו. לאחר גיוסו לצבא, נלחם במלחמת יום הכיפורים. בסיום שרותו הצבאי קיבל אד מלגה ויצא ללימודים בקנדה, שם סיים בהצטיינות את לימודיו כמהנדס מכונות.
בשנת 1983 נשא את ג'ודי שיף לאישה. השניים הקימו את ביתם ביוסטון, ונולדו להם תאומים, דניאל ומישל. מאוחר יותר עברו להתגורר באורלנדו והשתלבו בחיי הקהילה היהודית.
המצאות/פטנטים

20100058162 AUTOMATIC CUSTOMIZATION OF DIAGRAM ELEMENTS 03-04-2010
20100058161 AUTOMATIC MANAGEMENT OF DIAGRAM ELEMENTS 03-04-2010
20100053215 CREATION AND APPLICATION OF PATTERNS TO DIAGRAM ELEMENTS 03-04-2010
20090210384 VISUALIZATION OF CODE UNITS ACROSS DISPARATE SYSTEMS 08-20-2009
20090182752 AUTOMATICALLY PERSISTING DATA FROM A MODEL TO A DATABASE 07-16-2009
20090119225 METHOD AND SYSTEM FOR PROVIDING A UNIFIED MODEL FOR CANDIDATE SERVICE ASSETS 05-07-2009
20090113544 ACCESSING PASSWORD PROTECTED DEVICES 04-30-2009
20090113382 AUTOMATED DEPLOYMENT IMPLEMENTATION WITH A DEPLOYMENT TOPOLOGY MODEL 04-30-2009
20090113381 AGGREGATION OF CONSTRAINTS ACROSS PROFILES 04-30-2009
20090112909 AUTOMATED GENERATION OF MODELING LANGUAGE PROFILES 04-30-2009
20090112567 PRELIMINARY DATA REPRESENTATIONS OF A DEPLOYMENT ACTIVITY MODEL 04-30-2009
20090112566 AUTOMATED GENERATION OF EXECUTABLE DEPLOYMENT CODE FROM A DEPLOYMENT ACTIVITY MODEL 04-30-2009
20090070777 Method for Generating and Using Constraints Associated with Software Related Products 03-12-2009
Wish You Well

"Wish You Well" הוא סינגל של התקליטן האנגלי, סיגלה, והזמרת-יוצרת הבריטית, בקי היל, שיצא, על ידי חברות התקליטים מיניסטרי אוף סאונד ו-B1 רקורדינגס, ב-24 במאי 2019.
נכון לנובמבר 2021, השיר הושמע למעלה מ-130 מיליון פעמים בספוטיפיי.
הוצאה וקידום

סיגלה הודיע על שיתוף הפעולה בפוסט ברשתות החברתיות ב-20 במאי, ושיתף טיזר של השיר באורך 15 שניות.
וידאו קליפ

הווידאו קליפ של הסינגל יצא ב-26 ביוני 2019. נכון לנובמבר 2021, הווידאו קליפ נצפה למעלה מ-25 מיליון פעמים.
ביקורת

קאט ביין, מבילבורד, אמרה כי לשיר יש "לחן האוס פופי עוצמתי עם סינת'ים מדורגים, מבנה מלא מתוח ומשוחרר אקסטטי ומוכן למועדון".
הופעות חיות

הצמד ביצע את השיר ב-Big Weekend של BBC Radio 1 ב-25 במאי 2019. הצמד ביצע פעם נוספת במיני-פסטיבל Summertime Ball (אנ') של Capital (אנ') ב-8 ביוני 2019 באצטדיון ומבלי.